Mandeltuum

Mandelkehad ehk amügdalad ehk amügdaloidkehad (ladina keeles corpus amygdaloideum, kreeka keeles ἀμυγδάλη 'mandel') on selgroogsete loomade aju oimusagaras asuvad paarilised ganglionirühmad."Meditsiinisõnastik" 454:2004. 

Aju külgvatsakese temporaalsarve ees paiknevad mandlikujulised mandelkehad, millel on 13 tuuma, kuuluvad basaaltuumade (hallaine kogumikud) hulka. 

Mandelkehad on limbilise süsteemi osa, mis tegeleb inimese emotsioonide ja motiividega.

Amügdala saadab impulsse hüpotalamusele sümpaatilise närvisüsteemi aktiveerimiseks.

Keerulisemate selgroogsete, sh inimeste mandeltuumadel on esmane roll emotsionaalsete sündmustega seotud emotsioonide, mälestuste tekkimisel ja säilimisel ning hirmu ja naudingute, aga ka vägivaldse käitumise tekkimisel.


Amügdalade suurus on meestel ja naistel erinev, kastreeritud meestel väheneb amügdalade suurus ligi 30%. 

Mandeltuumade arengu, liigse aktiivsuse, kurnatuse, tasakaalu häirumise ja/või funktsioonide häirumisega seostatakse inimestel depressiooni, autismi, posttraumaatilist stressi ja foobiaid.Amygdala, Veebiversioon (vaadatud 30.03.2014) (inglise keeles)

Mandelkehad on anatoomiliselt olemas juba enne sündi, kuid nende funktsionaalne küpsemine jätkub pärast sündi. Mandelkeha ja otsmikusagar on tihedas vastastikuses seoses ning moodustavad emotsioonide töötlust ja regulatsiooni tagava võrgustiku. Mõlemad mandelkehad osalevad nii positiivsete kui ka negatiivsete emotsioonide töötlemises. Parempoolne mandelkeha on rohkem seotud kiirete, automaatsete ja sageli negatiivsete emotsionaalsete reaktsioonidega, vasakpoolne teadlikuma ja kestvama emotsioonitöötlusega.

Sotsiaalne taju
Funktsionaalne magnetresonantstomograafia näitab, et amügdala aktiveerub, kui inimene märkab teise inimese füüsilist lähedust – näiteks kui skaneeritav teab, et uuringu läbiviija seisab skanneri lähedal.Kennedy DP, Gläscher J, Tyszka JM, Adolphs R. (2009).  Personal space regulation by the human amygdala. Nat Neurosci. 12:1226-1227. PMID 19718035

 Vaata ka 
Mandeltuuma kaaperdamine
Talamus
Kesknärvisüsteem

Viited

 Välislingid 
 Anthony Wright, Chapter 6: Limbic System: Amygdala, veebiversioon (vaadatud 31.03.2014) (inglise keeles)
 Piret Pappel, Ärevate laste aju on eriline, 17.06.2014, veebiversioon (vaadatud 23.08.2014)

Kategooria:Peaaju